da da la da da en sv da da da da da da da tr sv tr da de en da en da da da da da da da da da da da da da da da da da da da da da da da da da da da da de da da da da da da da da da da da da en da da da en en en en en en da en en en da en en da en en en da da da da da da da da da da da da da da da da da da da da da sv da da da da da da da da da da da da da da da da da da da da nb en da da da da da da cs da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Husk at få nok selen til immunforsvaret - hele livet
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Husk at få nok selen til immunforsvaret - hele livet
Immunforsvaret har brug for en daglig tilførsel af selen. Mangel på selen øger især risikoen for virusinfektioner, inflammationer og kræft. Det er samtidig problematisk, at mange underforsynes med selen på grund af udpint jord og ensidige kostvaner.
Selen indgår i over 30 selenoproteiner med mange livsvigtige funktioner. Adskillige studier har afsløret, at et øget selenindtag kan aktivere det medfødte og det erhvervede immunforsvar, som inkluderer forskellige hvide blodlegemer og antistoffer. Selen er desuden en vigtig antioxidant, der beskytter cellerne mod frie radikaler og inflammationer. Det store spørgsmål er så, hvor meget selen, vi egentlig behøver, for at være optimalt rustet over for infektioner, celleskader og kræft.
I en amerikansk undersøgelse har tilskud med 200 mikrogram selen øget aktiviteten af de hvide blodlegemer kaldet dræberceller med 118 % og NK celler (Natural Killer) med 82 %. Denne øgning giver både en bedre beskyttelse mod infektioner og mod kræft.
De hvide blodlegemer skyder med frie radikaler
Så snart vi får en infektion, optager de hvide blodlegemer store mængder ilt, der omdannes til frie radikaler, og de fungerer som dræbende missilvåben mod de indtrængende mikroorganismer. Processen kaldes for "respiratory burst", hvilket kan oversættes til åndedrætseksplosion.
Under de lynhurtige frontalangreb med frie radikaler er der brug for en del selen. Der er også brug for en del selen som antioxidant for at afgrænse virkningen og beskytte resten af kroppen.
Hvis kroppen er velforsynet med selen og andre næringsstoffer, kan immunforsvaret som regel bekæmpe en infektion i anmarch, uden at vi mærker noget som helst.
Selen modvirker, at influenza virus og andre virus muterer
Selen modvirker, at virus muterer og fører immunforsvaret bag lyset. RNA virus som blandt andet giver influenza, forkølelse, herpes, HIV og Ebola er særlig skrappe til at mutere, og derfor spiller selen en stor rolle i forebyggelsen og bekæmpelsen af disse infektioner.
Det er heller ingen tilfældighed, at nye farlige influenzastammer ofte kommer fra store selenfattige områder i Kina.
I Keshan provinsen i det nordøstlige Kina, hvor jorden er ekstremt fattig på selen, opdagede man en dødelig hjertesygdom, nu kaldet Keshans sygdom. Den forårsages af en ellers harmløs virus, Coxsackie, som immunforsvaret ikke kan bekæmpe, når der mangler selen. Coxsackievirus kan også forårsage leddegigt og kræft, så allerede i 1965 begyndte kineserne i området at forebygge og udrydde den frygtede sygdom med selentilskud.
I tråd med Keshans sygdom har den amerikanske forsker Melinda A. Beck senere lavet opsigtsvækkende forsøg. Først lod hun to grupper mus med og uden selenmangel smitte med Coxsackie virus. De mus, der fik nok selen, forblev raske, og de mus, der havde selenmangel, fik betændelse i hjertet og døde. Ifølge Belinda A. Becks forsøg vil virus ikke mutere, når føden indeholder rigelig selen og vitamin E. Men når en virus først har muteret i en anden selenfattig organisme, kan denne virus i princippet blive dødbringende for andre dyr og mennesker.
Jo mindre selen i jorden, jo større dødelighed af AIDS
Det fremgår af en amerikansk undersøgelse, hvor man sammenlignede de to faktorer i forskellige stater. Blodets selenindhold falder, længe før de HIV-positive føler sig syge. Og dette er som en tikkende bombe, der med stor sandsynlighed kan tidoble de HIV-positives risiko for at dø af AIDS. Både fordi immunforsvaret fungerer dårligt, og fordi der mangler selen til andre livsvigtige funktioner i kroppen. På den anden side øges chancen for at leve længere trods sygdommen, jo mere selen, der er i blodet.
Selen og sund levevis skruer ned for inflammationer
Autoimmune sygdomme som leddegigt, sklerose, diabetes1, Crohns syge og stofskiftesygdomme som Hashimotos og Graves er karakteriseret af kroniske inflammationer, hvor immunforsvaret angriber kroppens eget væv. Livsstilssygdomme som metabolisk syndrom, diabetes 2 samt kræft er også karakteriseret af kroniske inflammationer. Også selvom de ikke mærkes direkte.
Interlukin-6 er nogle stoffer i kroppen, der virker inflammationsfremmende, og man har observeret større mængder ved selenmangel. Samtidig viser det sig, at de selenholdige proteiner kaldet GPX hæmmer interleukin-6 og dermed inflammationer. Dette fremgår af et forsøg fra Århus Universitet, hvor selentilskud stimulerede GPX aktiviteten hos gigtpatienter.
De danske landmænd har i årtier givet deres grise selen, netop for at forebygge inflammationer i dyrenes led.
Kroniske inflammationer er den røde tråd i de fleste kroniske sygdomme i den vestlige kultur, og de danner frie radikaler, som alt i alt skader cellerne og udmatter kroppen.
Adskillige danske og udenlandske studier har gennem de sidste årtier afsløret selens kræfthæmmende effekt. For eksempel dokumenterede den amerikanske forsker Larry Clark i det såkaldte NPC studie, at tilskud med 200 mikrogram selengær daglig kunne reducere risikoen for kræftdødsfald med 50 %. I praksis vil det betyde, at millioner af mennesker kan undgå eller overleve den frygtede sygdom, hvis de får mere selen.
Der henvises ofte til det senere SELECT studie, men her var der ingen kræftforebyggende virkning. Det skyldes blandt andet, at forskerne gav selentilskud i form af selenmethionin, så derfor tilrådes selengær, der indeholder over 30 forskellige selenforbindelser.
Ringere selenstatus før kræftsygdommen viser sig
Forskellen i blodets selenindhold mellem kræftpatienter og raske eksisterer længe før, sygdommen viser sig. Da kræft ofte er mange år om at udvikle sig, er selen derfor en livsvigtig brik i den langsigtede forebyggelse.
Selens seks mekanismer mod kræft
Kraftig antioxidant, der beskytter cellerne mod frie radikaler
Hæmmer nydannelsen af blodkar i svulster (angiogenese)
Får syge celler til at begå selvmord (apoptose).
Bidrager til et velfungerende immunforsvar
Regulerer dannelsen af stoffer, der kan overstimulere immunforsvaret
Selen støtter det aldrende immunsystem
Aldring, er en kompliceret proces, som især involverer frie radikaler samt ændringer inden for stofskiftet, hormonsystemet og immunsystemet. I et studie fik raske ældre (57-84 år) et dagligt tilskud med beta-caroten (45 mg) og/eller selen (400 mikrogram) i 6 måneder. Det viste sig, at selentilskuddet alene medførte en stigning af hvide blodlegemer (CD4 T-celler) på over 50 procent. Stigningen varede i to måneder efter ophør med tilskud.
Selen virker desuden som en vigtig antioxidant, og mange studier har afsløret, hvordan selen spiller en vigtig rolle, hvad angår de ældres opretholdelse af et godt immunforsvar og et godt helbred.
Selens funktion inden for immunforsvaret
Bidrager til hvide blodlegemers dannelse af frie radikaler, der skal angribe mikrober og kræftceller.
Fungerer som antioxidant, der forhindrer, at de frie radikaler beskadiger sunde celler.
Bidrager til hurtig celledeling og kommunikation.
Forhindrer virus i at mutere.
Modvirker uhensigtsmæssige reaktioner samt inflammationer, der er den røde tråd i de fleste kroniske sygdomme
I de fleste forsøg er der anvendt doser på 100-200 mikrogram selen. Dagligt referenceindtag (tidligere ADT) er sat til 55 mikrogram. I Danmark er der kun et enkelt godkendt selenlægemiddel (med selengær) til forebyggelse og behandling af selenmangel, hvor man må anbefale 100-200 mikrogram. Det svarer til 1-2 tabletter.
Hoffmann Peter R et et al. Te influence of selenium on immune responses. Mol Nutr Food Res. http://www.ncbi.nlm.nih.gov/pmc/articles/PMC3723386/
Hagemann-Jensen Michael et al. Te Selenium Metabolite Methylselenol Regulates te Expression of Ligands That Trigger Immune Activation through te Lymphocyte Receptor NKG2D. Te Journal of Biological Chemistry. 2014.
Klein EA et al. Vitamin E and te risk of prostate cancer: Te Selenium and Vitamin E Cancer Prevention Trial (SELECT). Jama 2011.
Bleys J et al: Serum selenium levels and all-case cancer, and cardiovascular mortality among US adults. Arch Intern Med. 2008.
Arthur John R et al. Selenium in te Immune System. Te Journal of Nutrition. 2003.
Hertz Niels. Selen et livsvigtigt spormineral. Ny Videnskab 2002
Beck MA, Levander OA. Host nutritional status and its effect on a viral pathogen. J Infect Dis. 2000.
Cowgill U.M. Te distribution of selenium and mortality owing to acquired immune deficiency syndrome in te continental Unites States. Biol Trace Elem 1997.
Clark LC et al: Effects of Selenium Supplementation for Cancer Prevention in Patients with Carcinoma of te Skin. Journal of te American Medical Association: 1996.
hvis du vil søge mere info om selen
TIP! Se også de relaterede artikler
Solen og D-vitaminet er livgivende og overset i forskning
Selens og jerns forskellige roller i kræftforebyggelsen
D-vitamins evne til at forebygge kræft og andre sygdomme afhænger af magnesium
Omega-3 fedtsyrer og depression
Omega-3 kan lindre astma og omega-6 kan forværre sygdommen
Patienter med polypper i næsen har mindre zink i det syge væv
Udbredt selenmangel øger risikoen for virusinfektioner, stofskiftesygdomme, nedsat fertilitet, neurologiske sygdomme, kræft og AIDS
Kviksølv skader nervesystemet ved at blokere for selens mange biokemiske funktioner
Rust dig mod influenza med effektive tilskud
Magnesiumtilskud modvirker sundhedsfarlige inflammationer
Kroniske inflammationer er den største dødsårsag
D-vitamin hæmmer sundhedsfarlige inflammationer
A-vitamin understøtter lungernes immunforsvar mod tuberkulose
Tilskud med antioxidanter kan reducere luftvejssygdomme hos patienter med cystisk fibrose
Anti-aging med vitaminer og mineraler
D-vitamin, sollys og solbeskyttelse
Zink modvirker infektioner, eksem og herpes
D-vitamin beskytter mod tarmkræft
Danmark sætter igen rekord i kræft
D-vitamin beskytter mod alvorlige astmaanfald
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
metabolske forstyrrelser og insulinresistens
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering